I weekenden den 28.-29. maj havde Idrætsforeningen for Handicappede i Aalborg tre idrætsgrene af sted til Forbunds Mesterskaber under Dansk Handicap idræts Forbund.

Det var foreningens bowlinghold, kørestolsfodboldhold og klubbens bedste snookerspiller der kom hjem med resultater og medaljer. Det blev til guld i snooker og bowling samt bronze i kørestolsfodbold. Efter de gode nyheder udtaler I.H. Aalborgs formand Gitta Thorup Sørensen: - Dette forår regner det med pokaler og mesterskaber. Udover elhockey's flotte præstationer tidligere på sæsonen, blev det i weekenden til FM bronze i kørestolsfodbold, Johnny Sort blev individuel forbundsmester i snooker og Jan Krogh og Palle Hjermitslev blev forbundsmester i bowling Rampe A. - Måske skal vi have endnu et pokalskab. DHIF's Forbundsmesterskaber svarer til et Danmarks Mesterskab.